[{"text_idx": "#000000", "text": "Advokaat: lapse vo\u0303o\u0303randamine vanemast tuleks tunnistada va\u0308a\u0308rkohtlemiseks"}, {"text_idx": "#000004", "text": "Lapse vo\u0303o\u0303randamine teisest vanemast tuleks seaduses so\u0303nastada vaimse va\u0308a\u0308rkohtlemisena, leiab advokatuuri perekonnao\u0303iguse komisjoni liige, kaheksa aastat alaealisi esindanud vandeadvokaat Katrin Jennsen advokatuuri blogis."}, {"text_idx": "#000005", "text": "Hoolduso\u0303iguse ja suhtluskorra u\u0308le ka\u0308ivates vaidlustes kohtab Jennseni so\u0303nul sageli vanemaid, kes vo\u0303o\u0303randavad enda last teisest vanemast. \u201eKui seadus annaks selge hinnangu, et tegemist on va\u0308a\u0308rkohtlemisega, saaks kohtud sellega to\u0303husamalt tegeleda,\u201c ro\u0303hutas Jennsen. \u201eSeni saame alaealisi esindades sellega kohtus tegeleda ainult veenmisjo\u0303u najal. Mo\u0303nikord on see va\u0308ga raske, sest lapses tekitatud vastumeelsus teise vanema suhtes ja\u0308tab mulje, nagu oleks lapsevanem ise midagi teinud.\u201c"}, {"text_idx": "#000006", "text": "Jennseni kinnitusel on tema to\u0308o\u0308s ko\u0303ige raskem na\u0308ha last, kellel tekitavad vo\u0303o\u0303randamisest fu\u0308u\u0308silised a\u0308revuse ja depressiooni ilmingud. \u201eVo\u0303o\u0303randaja ei adu, et see on tema po\u0303hjustatud \u2013 tema na\u0308eb, et laps hakkab va\u0308risema ja ei taha, ja\u0308relikult on see teise vanema su\u0308u\u0308,\u201c kirjeldas ta. \u201eLapse huve kaitstes tuleb see ahel teistpidi po\u0308o\u0308rata, na\u0308idata et po\u0303hjus tuleb hoopis vastassuunast. Kuid sageli on see va\u0308ga keeruline, sest lapse ka\u0308itumine toetab vo\u0303o\u0303randava vanema perspektiivi.\u201c"}, {"text_idx": "#000007", "text": "Advokatuuri perekonnao\u0303iguse komisjoni juhi Katrin Orava kinnitusel toetab komisjon seisukohta, et lapse vo\u0303o\u0303randamise puhul teisest vanemast on tegemist lapse vaimse va\u0308a\u0308rkohtlemisega, millel vo\u0303ivad olla lapse arengule ja psu\u0308u\u0308hikale to\u0303sised tagaja\u0308rjed .\u201eSelliste olukordade ennetamiseks ja laste huvide kaitseks on tarvis u\u0308hiskonnas rohkem lapse vo\u0303o\u0303randamise tunnustest ja tagaja\u0308rgedest ra\u0308a\u0308kida ning neid teadvustada,\u201d so\u0303nas Orav."}, {"text_idx": "#000008", "text": "Laste o\u0303iguste paremaks kaitseks on Eesti Advokatuur vo\u0303tnud seisukoha, et alaealiste esindamiseks peab advokaat olema la\u0308binud vastavad advokatuuri koolitused. Kuna na\u0308iteks hoolduso\u0303iguse vo\u0303i suhtluskorra vaidluses vo\u0303ivad lapse huvid olla vastuolus nii vanemate soovi kui isegi lapse enda tahtega, no\u0303uab alaealiste esindamine lisaks o\u0303igusteadmistele ka eriteadmisi menetlus- ja arengupsu\u0308hholoogiast, lapseso\u0303bralikust menetlusest jms."}, {"text_idx": "#000009", "text": "Laste vo\u0303o\u0303randamist peavad vaimse va\u0308givalla vormiks ka psu\u0308hholoogid ja lastekaitsjad."}, {"text_idx": "#000021", "text": "Koolitoitlustaja Daily ootab lapsevanemaid kooli lo\u0303unale"}, {"text_idx": "#000025", "text": "Metsa vo\u0303i rappa minnes teavitage la\u0308hedasi kuhu ja millal la\u0308hete"}]